

Pirkimo sąlygų 
1 priedas 

SPECIALIOS PASKIRTIES MOBILIŲ KONTEINERIŲ
TECHNINĖ SPECIFIKACIJA

1. Bendrieji reikalavimai.
1.1. Stovykla sudaryta iš konteinerinių modulių (toliau – modulis), kurių išoriniai ilgio ir pločio matmenys su leistinais nuokrypiais turi atitikti standarto  ISO 668 reikalavimus (ilgis 6058 mm, plotis 2438 mm, aukštis 2800 mm, paklaida (-5; + 5).
1.2. Modulis ir visa jam priklausanti įranga turi būti nauja ir nenaudota.
1.3. Modulis ir visa jam priklausanti įranga turi būti tvirti ir ilgaamžiai, modulis ar jo sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos).
1.4. Modulių išdėstymo schema yra pateikta priede Nr.1(blokas A). Blokas A yra vienaukštis, kurį sudaro: tualeto 1 modulis, dušo 1 modulis, džiovyklos 1 modulis, 3 biuro moduliai sudaryti iš 2 sujungtų modulių, 2 gyvenamieji  moduliai sudaryti iš 2 sujungtų modulių, 1 mokomosios klasės modulis sudarytas iš 2 sujungtų modulių. Viso stovykla turi būti sudaryta iš 30 modulių.
1.5. [bookmark: _GoBack]Turi būti pateikti modulių ir iš modulių sudarytų patalpų brėžiniai su nurodytais pagrindiniais matmenimis (išoriniai ir vidiniai). (TPDS 04)
1.6. Konteineriai montuojami atskirai, pajungiant į esamus komunalinius tinklus ir turi būti pritaikyti naudoti Lietuvos klimatinėje juostoje, esant nuo -35º iki +40º C temperatūrai.
1.7. Moduliai turi būti pastatyti ant betoninių plytelių 500x500 mm (6 atraminiai taškai) ne žemiau kaip 50 mm aukštyje virš žemės paviršiaus ir horizontaliai išlyginti. Visi vieno bloko moduliai turi būti išlyginti viename lygyje (paklaida iki 2 proc.). Priešais įėjimo duris iš abiejų koridoriaus galų turi būti įrengta metalinė pakyla, perforuotos konstrukcijos, atliekančios kartu ir batų padų valymo funkciją. 
1.8.  Modulio gamybai panaudotos medžiagos turi būti nekenksmingos žmogaus sveikatai, neuždraustos REACH reglamento registre. Patalpų viduje lakiųjų organinių junginių koncentracija ore neturi viršyti leistinos, žmogaus sveikatai nekenksmingos, ribos.
1.9. Įžeminimo terminalai. Apatinėje kiekvieno modulio rėmo išorinėje dalyje, kiekviename kampe turi būti išgręžtos skylutės įžeminimo terminalų ir strypų pajungimui. Modulio viduje turi būti įdėti įžeminimo rinkiniai (vienas ne trumpesnis kaip 1,5 m ilgio strypas ir elementai modulių sujungimui į vientisą grandinę), kurių pajungimas turi būti tiksliai aprašytas naudojimo instrukcijoje. Įžeminimo pajungimo taškai ant rėmo turi būti pažymėti aiškiai matomais ženklais su įspėjamu užrašu („Nepamirškite įžeminti konteinerio“). Visos elektros instaliacijos turi būti atliktos laikantis CENELEC standarto IEC 60364 taisyklių dėl apsaugos nuo elektros smūgio, perkrovos ir trumpojo jungimo.

2. Bendrieji reikalavimai moduliams
2.1. Modulių ir paslaugų poreikis: 
	Eil. Nr.
	Konteinerio paskirtis / Paslaugos poreikis
	Mato vnt.
	Kiekis
	Naudingas plotas,
m2
	Baldai 
ir kita įranga

	1.
	Modulis, džiovyklai su pajungimu 
	vnt.
	1
	ne mažiau kaip 13 m2
	Žr. 13 aprašymą

	2.
	Modulis, sujungtas iš dviejų konteinerių ir pritaikytas biurui su pajungimu (kiekviename po 2 kompiuterinės darbo vietas)
	vnt.
	14
	ne mažiau kaip 26 m2
	Žr. 14 p. aprašymą

	3.
	Modulis, sujungtas iš dviejų konteinerių ir pritaikytas miegoti su pajungimu 
	vnt.
	10
	ne mažiau kaip 26 m2
	Žr. 15 p. aprašymą

	4.
	Modulis, sujungtas iš trijų konteinerių ir pritaikytas mokomajai klasei su pajungimu (kiekviename po 2 kompiuterinės darbo vietas)
	vnt.
	3
	ne mažiau kaip 39 m2
	Žr. 16 p. aprašymą

	5.
	Modulis-tualetas, su pajungimu (4 tualetai, 4 kriauklės ir 4 pisuarai)
	vnt.
	1
	ne mažiau kaip 13 m2
	Žr. 18 p. aprašymą

	6.
	Modulis-dušas su prausykla, su pajungimu (6 dušo galvutės, 4 kriauklės)
	vnt.
	1
	ne mažiau kaip 13 m2
	Žr. 17 p. aprašymą



3. Eksploatacinės klimato ir geografinės sąlygos.
3.1. Modulis ir visi jam priklausantys įrenginiai turi išlikti funkcionalūs ir neprarasti pirminių gamyklinių kokybės savybių atliekant pagal prekės paskirtį numatytas operacijas šiomis ribinėmis aplinkos sąlygomis:
· išorinės aplinkos temperatūros intervalas nuo -30º C iki + 40º C;
· esant 100 % santykiniam oro drėgnumui prie +35º C temperatūros; 
· esant 2,0 g/m³ dulkėtumui;
· esant intensyviems krituliams iki 180 mm/m² (lietus, sniegas arba kruša); 
· esant 20 m/s vėjo greičiui, o vėjo gūsiams iki 31 m/s;
esant staigiam užšalimui (konteinerio konstrukcinis dizainas turi būti toks, kad ledo arba sniego akumuliacija nesugadintų ir nedeformuotų konteinerio elementų, neprišaltų durys, langai, žaliuzės).
3.2. Tiekėjas turi pateikti iš gamintojo deklaraciją arba nepriklausomos laboratorijos sertifikatą, pagrindžiantį, kad moduliai atitinka 3.1. punkto reikalavimus. (TPDS 12)

4. Keliamoji galia. (TPDS 05)
4.1. Grindų leistina apkrova turi būti ne mažiau kaip 200 kg/m².
4.2.  Stogo leistina apkrova turi būti ne mažiau kaip 150 kg/m².

5. Rėmo konstrukcija.
5.1.  Rėmas turi būti pagamintas iš ne plonesnių kaip 3 mm plieninių suvirintų profilių, karkasas gali būti surinktas varžtais. 
5.2.  Visuose modulio kampuose, turi būti privirintos jungtys (8 vnt.), skirtos kėlimui kranu, fiksavimui.

6. Stogo konstrukcija.
6.1. Stogas turi būti padengtas ne mažiau kaip 0,5 mm storio plienine skarda.
6.2.  Apšiltintas mineraline vata, kurios storis ne mažiau kaip 100 mm, degumo klasė ne žemesnė nei A1 pagal standartą EN 13501-1, šilumos perdavimo koeficiento reikšmė ne didesnė kaip U = 0,35 W/m²K. (TPDS 06)
6.3.  Mineralinė vata turi būti apsaugota garo izoliacine plėvele. 
6.4.  Apdailai lubos iš vidaus turi būti padengtos ne mažiau kaip 10 mm storio laminuotomis medžio drožlių plokštėmis, baltos spalvos. Emisijos klasė E1 pagal standartą EN 312. 

7. Sienos.
7.1.  Iš išorės sienos turi būti dengtos banguoto profilio, ne mažiau kaip 0,5 mm storio plienine skarda.
7.2.  Apšiltintos mineraline vata, kurios storis ne mažiau kaip 100 mm, degumo klasė ne žemesnė nei A1 pagal standartą EN 13501-1, šilumos perdavimo koeficiento reikšmė ne didesnė kaip U = 0,35 W/m²K. (TPDS 06)
7.3. Mineralinė vata turi būti apsaugota garo izoliacine plėvele.
7.4.  Apdailai sienos iš vidaus turi būti padengtos ne mažiau kaip 10 mm storio laminuotomis medžio drožlių plokštėmis, baltos spalvos. Emisijos klasė E1 pagal standartą EN 312. 

8. Durys.
8.1.  Durų angos išmatavimai (matuojama nuo vienos staktos krašto iki kito): plotis 800–900 mm, aukštis 2000–2100 mm, 4 vnt. raktų komplektas kiekvienoms durims. Šilumos perdavimo koeficientas turi būti ne didesnis kaip – 1,5 W/m²K. (TPDS 06)
8.2.  Gyvenamųjų ir biuro modulių durų vieta pagal priedą Nr. 2.

9. Grindys.
9.1.  Iš išorės grindys turi būti dengtos ne mažiau kaip 0,5 mm storio plienine skarda.
9.2.  Apšiltintos mineraline vata, kurios storis ne mažiau kaip 100 mm, degumo klasė ne žemesnė nei A1 pagal standartą EN 13501-1, šilumos perdavimo koeficiento reikšmė ne didesnė kaip U = 0,36 W/m²K.  Vata turi būti izoliuota garo izoliacine plėvele. (TPDS 06)
9.3.  Iš vidaus grindys turi būti padengtos cemento arba orientuotų skiedrų plokštėmis (OSB), ne mažiau kaip 22 mm storio, tinkamos naudoti 2 klasės drėgnoje aplinkoje pagal standartą EN 1995‑1-1.
9.4.  Grindų apdailos danga turi būti iš vinilo medžiagos, kurios dėvimojo sluoksnio storis ne mažesnis kaip 2 mm pagal standartą ISO 24340 (EN 430), reakcija į ugnį Bfl-s1 pagal standartą EN 13501-1, ne žemesnės nei 34 atsparumo klasė pagal standartą ISO 10874 (EN 685), atsparumas chemikalams „labai geras“ pagal standartą ISO 26987 (EN 423), atsparumas kėdžių ratukams „jokios žalos“ pagal standartą ISO 4918 (EN 425). Grindų dangos ir apvadų spalva turi būti pilka. Vinilo grindų danga turi būti sertifikuota leidimui naudoti CE žymėjimą. (TPDS 07)
9.5.  Prausyklos, dušo ir tualeto patalpų vidaus grindys turi būti padengtos cemento drožlių plokštėmis, ne mažiau kaip 28 mm storio. Grindų apdailos danga turi būti iš polivinilchlorido medžiagos, kurios dėvimojo sluoksnio storis ne mažesnis kaip 2 mm pagal standartą ISO 24340 (EN 430) arba lygiavertį; reakcija į ugnį Bfl-s1 pagal standartą EN 13501-1 arba lygiavertį; antistatinė, elektros iškrova ≤ 2 kV pagal standartą EN 1815; atsparumas slydimui µ ≥ 0,30 pagal standartą EN 13893; atsparumo slydimui vertė pagal standartą DIN 51130 arba lygiavertį ne žemesnė kaip R10;  ne žemesnės nei 34 atsparumo klasė pagal standartą ISO 10874 (EN 685) arba lygiavertį; atsparumas chemikalams „geras“ pagal standartą ISO 26987 (EN 423) arba lygiavertį; atsparumas bakterijoms pagal standartą ISO 846 – „neskatina bakterijų dauginimosi“; atsparumas kėdžių ratukams „jokios žalos“ pagal standartą ISO 4918 (EN 425) arba lygiavertį. Grindų dangos spalva turi būti šviesiai ruda. Grindų danga turi būti sertifikuota leidimui naudoti CE žymėjimą. Grindų danga turi užeiti ir sudaryti 80 mm sienų apvadus. (TPDS 07)

10. Temperatūros kontrolės įrenginiai.
10.1. Kiekviename modulyje turi būti sumontuotas elektrinis radiatorius, užtikrinantis stabilią +20 °C temperatūrą žiemos sezono metu. Radiatoriaus galingumas ne mažesnis nei 1500 W, turėtų apsaugą nuo perkaitimo, su elektroniniu reguliuojamu termostatu, neturi skleisti triukšmo. (TPDS 08)
10.2. Moduliuose (kiekiai patalpoms pateikti 13.8, 14.9, 15.8, 16.9, 17.4.11, 18,6, techninės specifikacijos punktuose) turi būti sumontuoti kondicionavimo įrenginiai su „Inverter“ tipo kompresoriumi, skirti oro vėsinimui arba šildymui, užtikrinantys stabilią +20 °C temperatūrą vasaros sezono metu. Kondicionieriaus šaldymo galia turi būti ne mažesnė nei 2,7 kW, o šildymo galia ne mažesnė kaip 3 kW. Sezoninis naudingo veikimo koeficientas SEER pagal standartą AHRI 210/240 turi būti ne žemesnis kaip 7,5. Sezoninis naudingo veikimo koeficientas SCOP pagal standartą AHRI 210/240 turi būti ne mažesnis kaip 4,5. Vidinės dalies (ne kompresoriaus) maksimalus triukšmo lygis veikiant šaldymo režimu neturėtų būti didesnis kaip 45 dB. (TPDS 09)
11. Langai.
11.1. Lango matmenys ne mažesni kaip 940 x 1150 mm.
11.2. Langai turi turėtų 3 padėčių varstymo mechanizmą, dešininės pusės.
11.3. Pagaminti iš baltos spalvos PVC profilių, turinčių ne mažiau kaip 5 kameras, įstiklinti ne mažesniu nei 24 mm dvigubu stiklo paketu.
11.4. Šilumos perdavimo koeficientas ne didesnis kaip U=1,2 (W/m2K). (TPDS 06)
11.5. Langai turi turėti integruotas iš vidaus valdomas apsaugines lauko žaliuzes, pagamintas iš aliuminio, baltos spalvos. Turi būti įmontuotas tinklelis nuo uodų. 

12. Dažymas.
12.1. Modulio išorė su durimis turi būti nudažyta pilka spalva. (TPDS 10)
12.2. Modulio rėmo konstrukcijos paviršius turi būti padengtas ne mažiau kaip 60 µm storio apsaugine cinko grunto plėvele ir ne mažiau kaip 60 µm storio apsauginių dažų sluoksniu – bendras apsauginės dangos plėvelės storis turi būti ne mažesnis kaip 120 µm. 
12.3. Modulio sienų metaliniai paviršiai turi būti padengti ne mažiau kaip 30 µm storio apsaugine cinko grunto plėvele ir ne mažiau kaip 30 µm storio apsauginių dažų sluoksniu – bendras apsauginės dangos plėvelės storis turi būti ne mažesnis kaip 55-60 µm. 
12.4. Dažų danga turi būti tolygiai padengta ant viso metalo paviršiaus - neturi matytis dažų plėvelės įtrukimų, susiraukšlėjimo, pūslelių, lupimosi ar nenudažytų vietų.
12.5. Dažų dangos storio nustatymas turi būti atliktas vadovaujantis standarto ISO 2808 nurodymais.
12.6. Dažai, lakai ir klijai turi būti mažo LOJ (≤ 30 g/l) ir atitikti EN ISO 11890-2 reikalavimus.

13. Džiovyklos modulio įrengimas, 1 vnt.
13.1. Modulio išorėje į rėmą turi būti įleistos 2  rozetės, 32 A, IP 44.
13.2. Modulio vidinėse sienose turi būti instaliuoti po 2 kištukinius lizdai, 230 V, 16A, su įžeminimu.
13.3. Kiekvieno modulio lubose turi būti sumontuoti šviestuvai su skaidriu gaubtu, 2 vienetai. Kiekviename šviestuve po dvi liuminescencinės 36 W arba LED 18 W galingumo lempos, bendras patalpos apšvietimas ne mažesnis kaip 150 liuksų. Kiekvienam šviestuvui turi būti atskiras jungiklis. (Apšvietimui naudojami LED šviestuvai su energijos vartojimo efektyvumo klase A arba aukštesne (pagal Reglamentą (ES) 2019/2015)).
13.4. Išvedžioti laidai turi būti paslėpti plastikiniuose loveliuose arba paslėpti už sienos.
13.5. Kiekviename modulyje turi būti įrengtos 2 drabužių džiovinimo spintos ir 2 avalynės džiovinimo spintos.
13.6. Drabužių džiovinimo spintose turi būti pakabos rūbams, spintos viršuje anga orui ištraukti, elektrinis šildymo įrenginys (220 V / 50 Hz) su ventiliatoriumi ir termoreguliatoriumi (galingumas ne mažesnis kaip 2000 W), maksimali temperatūra kameroje ne mažiau kaip 50 °C, galingumo nustatymo jungiklis, trys džiovinimo režimai (tame tarpe vėjelio režimas), du šildymo režimai (ne mažiau kaip 1000 W ir ne mažiau kaip 2000 W), apačioje ištraukiama lentyna nešvarumams. Spintos matmenys 1100×500×1860 mm (plotis×gylis×aukštis), paklaida ±50 mm.
13.7. Avalynės džiovinimo spintose turi būti lentynos su grotelėmis avalynei sudėti, spintos viršuje anga orui ištraukti, elektrinis šildymo įrenginys su ventiliatoriumi ir termoreguliatoriumi, maksimali temperatūra kameroje ne mažiau kaip 50 °C, galingumo nustatymo jungiklis, trys džiovinimo režimai (tame tarpe vėjelio režimas), du šildymo režimai (ne mažiau kaip 1000 W ir ne mažiau kaip 2000 W), apačioje ištraukiama lentyna nešvarumams. Spintos matmenys 1100×500×1860 mm (plotis×gylis×aukštis), paklaida ±50 mm.
13.8. Modulyje turi būti įrengta ištraukiamoji ventiliacija, dūmų ir priešgaisriniai detektoriai ir 1 radiatorius.

14. Biuro modulių (didžiųjų) įrengimas, 14 vnt.
14.1. Turi būti sujungti 2 moduliai ir sudaryti bendrą patalpą, IŠ viso 7 patalpos.
14.2. Modulio išorėje į rėmą turi būti įleistos 2  rozetės, 32 A, IP 44.
14.3. Modulio vidinėje sienoje turi būti instaliuoti 8 kištukiniai lizdai, 230 V, 16A, su įžeminimu.
14.4. Modulyje turi būti įrengti 6 lizdai su kompiuterinėms jungtims RJ45, instaliuotas tinklo šakotuvas ne mažiau kaip 6x100MB greičio. Modulio išorėje turi būti numatytos ir instaliuotos įvadinės jungtys prisijungimui prie išorinių kompiuterinių ir telekomunikacinių tinklų.
14.5. Kiekvieno modulio lubose turi būti sumontuoti šviestuvai su skaidriu gaubtu, 2 vienetai. Kiekviename šviestuve po dvi liuminescencinės 36 W arba LED 18 W galingumo lempos, bendras patalpos apšvietimas ne mažesnis kaip 300 liuksų. Kiekvienam šviestuvui turi būti atskiras jungiklis. (Apšvietimui naudojami LED šviestuvai su energijos vartojimo efektyvumo klase A arba aukštesne (pagal Reglamentą (ES) 2019/2015)).
14.6. Išvedžioti laidai turi būti paslėpti plastikiniuose loveliuose arba paslėpti už sienos.
14.7. Modulyje turi būti sumontuota paskirstymo dėžutė, IP44 saugumo klasės.
14.8. Elektros grandinėje turi būti numatyti automatiniai išjungikliai: šviestuvams 10A, vidinėms rozetėms 16A, kondicionieriui 20A, išorinėms lauko rozetėms 32A, elektros srovės nuotėkio relė 30mA.
14.9. Modulyje turi būti įrengti 2 radiatoriai, 1 kondicionierius, 4 langai ir priešgaisrinis detektorius.
14.10. Naudojami šildymo ir vėsinimo įrenginiai turi atitikti bent A+ energinio efektyvumo klasę (pagal Reglamentą (ES) Nr. 626/2011 arba lygiavertį).
14.11. Biuro modulių durų ir kompiuterizuotos darbo vietos nurodytos priede Nr. 2 (A).

15. Gyvenamųjų modulių įrengimas, 10 vnt.
15.1. Turi būti sujungti 2 moduliai ir sudaryti bendrą gyvenamąją patalpą, viso 5 patalpos.
15.2. Modulio išorėje į rėmą turi būti įleistos 2  rozetės, 32 A, IP 44.
15.3. Patalpos vidinėse sienoje turi būti instaliuoti ne mažiau kaip 8 kištukiniai lizdai, 230 V, 16A, su įžeminimu, pageidautina, kad kištukinių lizdų įrengimo vietos būtų susietos su numatomomis miegamosiomis vietomis (pvz. dviaukštės lovos galvūgalyje (tikslesni užsakovo naudojamų baldų matmenys tiekėjui gali bus pateikti po sutarties pasirašymo modulių gamybos metu), preliminari lovų išdėstymo vieta nurodyta priede Nr. 2 (B).
15.4. Kiekvieno modulio lubose turi būti sumontuoti šviestuvai su skaidriu gaubtu, 2 vienetai. Kiekviename šviestuve po dvi liuminescencinės 36 W arba LED 18 W galingumo lempos, bendras patalpos apšvietimas ne mažesnis kaip 400 liuksų. Viso keturiems šviestuvams turi būti įrengti 4 jungikliai. (Apšvietimui naudojami LED šviestuvai su energijos vartojimo efektyvumo klase A arba aukštesne (pagal Reglamentą (ES) 2019/2015)).
15.5. Išvedžioti laidai turi būti paslėpti plastikiniuose loveliuose arba paslėpti už sienos.
15.6. Patalpoje turi būti sumontuota paskirstymo dėžutė, IP44 saugumo klasės.
15.7. Elektros grandinėje turi būti numatyti automatiniai išjungikliai: šviestuvams 10A, vidinėms rozetėms 16A, kondicionieriui 20A, išorinėms lauko rozetėms 32A, elektros srovės nuotėkio relė 30mA.
15.8. Patalpoje turi būti įrengti 2 radiatoriai, 1 kondicionierius, 4 langai, priešgaisrinis detektorius, vienos bendros durys.
15.9. Naudojami šildymo ir vėsinimo įrenginiai turi atitikti bent A+ energinio efektyvumo klasę (pagal Reglamentą (ES) Nr. 626/2011 arba lygiavertį).
15.10. Gyvenamųjų modulių durų vieta nurodyta priede Nr. 2 (B).

16. Mokomojo modulio įrengimas, 3 vnt.
16.1. Turi būti sujungti 3 moduliai ir sudaryti bendrą mokymams skirtą patalpą, iš viso 1 patalpa.
16.2. Modulio išorėje į rėmą turi būti įleistos 2  rozetės, 32 A, IP 44.
16.3. Modulio vidinėje sienoje turi būti instaliuoti 3 kištukiniai lizdai, 230 V, 16A, su įžeminimu.
16.4. Patalpoje turi būti instaliuoti 4 lizdai su kompiuterine jungtimi RJ45, instaliuotas tinklo šakotuvas ne mažiau kaip 6x100MB greičio. Modulio išorėje turi būti numatytos ir instaliuotos įvadinės jungtys prisijungimui prie išorinių kompiuterinių ir telekomunikacinių tinklų.
16.5. Kiekvieno modulio lubose turi būti sumontuoti šviestuvai su skaidriu gaubtu, 2 vienetai. Kiekviename šviestuve po dvi liuminescencinės 36 W arba LED 18 W galingumo lempos, bendras patalpos apšvietimas ne mažesnis kaip 500 liuksų. Apšvietimui turi būti įrengti 2 jungikliai (Apšvietimui naudojami LED šviestuvai su energijos vartojimo efektyvumo klase A arba aukštesne (pagal Reglamentą (ES) 2019/2015)).
16.6. Išvedžioti laidai turi būti paslėpti plastikiniuose loveliuose arba paslėpti už sienos.
16.7. Modulyje turi būti sumontuota paskirstymo dėžutė, IP44 saugumo klasės.
16.8. Elektros grandinėje turi būti numatyti automatiniai išjungikliai: šviestuvams 10A, vidinėms rozetėms 16A, kondicionieriui 20A, išorinėms lauko rozetėms 32A, elektros srovės nuotėkio relė 30mA.
16.9. Patalpoje turi būti įrengti 2 radiatoriai, 1 kondicionierius, 4 langai, priešgaisrinis detektorius, vienos bendros durys.
16.10. Naudojami šildymo ir vėsinimo įrenginiai turi atitikti bent A+ energinio efektyvumo klasę (pagal Reglamentą (ES) Nr. 626/2011 arba lygiavertį).

17. Dušo modulio įrengimas, 1 vnt.
17.1. Modulis turi būti pagamintas iš pilkos spalvos „Sandwich“ tipo panelių. Sienos, lubos ir grindys apšiltintos poliuretano užpildu, šilumos perdavimo (U) koeficientas ne didesnis kaip 0,22 W/m²K, panelės storis 110 – 120 mm. (TPDS 06)
17.2. Modulio išorėje į rėmą turi būti įleistos 2  rozetės, 32 A, IP 44.
17.3. Lango matmenys ne mažesni kaip 600 x 300 mm, 1 vienetas, įrengtas 1800 mm aukštyje nuo grindų, modulio gale, turi turėti 1 padėties varstymo mechanizmą, turi turėti integruotas iš vidaus valdomas apsaugines lauko žaliuzes, pagamintas iš aliuminio, baltos spalvos. Turi būti įmontuotas tinklelis nuo uodų.
17.4. Modulio viduje turi būti sumontuota:
17.4.1. reguliuojamos temperatūros boileris, ne mažiau kaip 500 l talpos, kuris turi būti pakeltas virš grindų ne žemiau kaip 100 mm aukštyje. Boileris turi užtikrinti nepertraukiamą karšto vandens (ne mažiau kaip 55 ° C) tiekimą, sudarant technines galimybes vandens tiekimo sistemoje karšto vandens temperatūrą padidinti iki 65 ° C; (TPDS 13)
17.4.2. turi būti įrengta ištraukiamoji ventiliacija;
17.4.3. ne mažiau kaip 4 kriauklės su maišytuvais, kriauklių dydis ne mažesnis kaip 500x350 mm;
17.4.4. kriauklių zonoje turi būti įrengtas ne mažiau kaip vienas dvigubas elektros kištukinis lizdas su įžeminimu;
17.4.5. prie kiekvienos kriauklės turi būti laikikliai popieriniam rankšluosčiui, lentynėlė daiktams;
17.4.6. virš kiekvienos kriauklės turi būti pritvirtintas veidrodis, skysto muilo dozatorius;
17.4.7. įrengtos dvi kabyklos drabužiams (tvirtinamos prie sienos, ne mažiau 10 kabliukų kiekvienoje);
17.4.8. ne mažiau kaip 6 dušo kabinos su visa įranga. Kabina, padas kartu su sienelėmis, turi būti pagaminta iš vientisos medžiagos, nenaudojant sandarinimo silikono. Statoma ant reguliuojamo aukščio kojų. Į kabiną montuojamas trapas, valomas iš viršaus, dušo maišytuvas su lanksčia žarna, laikikliai kempinei ir muilui. Prie kiekvienos dušo kabinos turi būti pritvirtinti 2 kabliukai rūbams ir rankšluosčiui pakabinti. Kiekviena dušo kabina uždaroma užuolaidomis. Dušo kabinos priekinėje sienelėje turi būti įrengta apžiūros landa priėjimui prie kanalizacijos sifono, uždaryta dangteliu. Kabinos matmenys ne mažesni kaip 750x850x2200 mm. 
17.4.9. Įėjimo zonoje priešais pirmąją dušo kabiną turi būti įrengta pertvara, įrengtos į vidų atsidarančios, nerakinamos durys;
17.4.10. Išilgai per visą grindų ilgį, 200 mm atstumu nuo dušo kabinų turi būti įrengtas vandens drenažo latakas pagamintas iš nerūdijančio plieno, neturi būti iškilusių borto kraštinių virš grindų, ribojančių vandens nutekėjimą į lataką. 
17.4.11. Modulyje turi būti įrengtas 1 radiatorius, 1 kondicionierius.
17.4.12.  Naudojami šildymo ir vėsinimo įrenginiai turi atitikti bent A+ energinio efektyvumo klasę (pagal Reglamentą (ES) Nr. 626/2011 arba lygiavertį). 
17.5. Konteinerio išorėje, galinėje dalyje, turi būti sumontuotos vandens tiekimo ir nuotekų šalinimo jungtys. Konteineriai turi būti prijungti prie užsakovo vandens tiekimo ir nuotekų šalinimo tinklo. 
17.6. Karšto vandens čiaupe temperatūra turi būti ne žemesnė kaip 55 °C (matuojant temperatūrą po 1 min., kai buvo atsuktas čiaupas ir paleistas vanduo), šalto – ne aukštesnė kaip 20 °C (matuojant temperatūrą po 2 min., kai buvo atsuktas čiaupas ir paleistas vanduo).
17.7. Modulio lubose turi būti sumontuoti šviestuvai su skaidriu gaubtu, 2 vienetai. Kiekviename šviestuve po dvi LED 18 W galingumo lempos, bendras patalpos apšvietimas ne mažesnis kaip 150 liuksų. Kiekvienam šviestuvui turi būti atskiras jungiklis. (Apšvietimui naudojami LED šviestuvai su energijos vartojimo efektyvumo klase A arba aukštesne (pagal Reglamentą (ES) 2019/2015)).
17.8. Išvedžioti laidai turi būti paslėpti plastikiniuose loveliuose arba paslėpti už sienos.
17.9. Modulyje turi būti sumontuota paskirstymo dėžutė, IP44 saugumo klasės.
17.10. Elektros grandinėje turi būti numatyti automatiniai išjungikliai: šviestuvams 10A, vidinėms rozetėms 16A, kondicionieriui 20A, išorinėms lauko rozetėms 32A. Elektros srovės nuotėkio relė 30mA.

18. Tualeto modulio įrengimas, 1 vnt.
18.1. Modulis turi būti pagamintas iš pilkos spalvos „Sandwich“ tipo panelių. Sienos, lubos ir grindys apšiltintos poliuretano užpildu, šilumos perdavimo (U) koeficientas ne didesnis kaip 0,22 W/m²K, panelės storis 110–120 mm. (TPDS 06)
18.2. Modulio išorėje į rėmą turi būti įleistos 2  rozetės, 32 A, IP 44.
18.3. Lango matmenys ne mažesni kaip 600 x 300 mm, 1 vienetas, įrengtas 1800 mm aukštyje nuo grindų, modulio gale, turi turėti 1 padėties varstymo mechanizmą, turi turėti integruotas iš vidaus valdomas apsaugines lauko žaliuzes, pagamintas iš aliuminio, baltos spalvos. Turi būti įmontuotas tinklelis nuo uodų.
18.4. Modulio viduje turi būti sumontuota:
18.4.1. reguliuojamos temperatūros boileris, ne mažiau kaip 300 l talpos, kuris turi būti pakeltas virš grindų ne žemiau kaip 100 mm aukštyje. Boileris turi užtikrinti nepertraukiamą karšto vandens (ne mažiau kaip 50 ° C) tiekimą, sudarant technines galimybes vandens tiekimo sistemoje karšto vandens temperatūrą padidinti iki 65 ° C; (TPDS 13)
18.4.2. turi būti įrengta ištraukiamoji ventiliacija;
18.4.3. ne mažiau kaip 5 kriauklės su maišytuvais, kriauklių dydis ne mažesnis kaip 500x350 mm;
18.4.4. kriauklių zonoje turi būti įrengtas ne mažiau kaip vienas dvigubas elektros kištukinis lizdas su įžeminimu;
18.4.5. prie kiekvienos kriauklės turi būti laikikliai popieriniam rankšluosčiui, lentynėlė daiktams;
18.4.6. virš kiekvienos kriauklės turi būti pritvirtintas veidrodis, skysto muilo dozatorius;
18.4.7. įrengtos dvi kabyklos drabužiams (tvirtinamos prie sienos, ne mažiau 10 kabliukų kiekvienoje);
18.4.8. įrengtos 5 tualetų kabinos su visa įranga. Kabinų durys ir pertvaros turi būti pagamintos iš 12 mm HPL pilkos spalvos (aukšto slėgio laminato) plokščių, laikantieji elementai turi būti pagaminti iš nerūdijančio plieno. Pertvarų aukštis nuo grindų – 2100 mm, įskaitant kojelės aukštį – 120–150 mm. Durys turi būti su savarankiškai užsidarančiais lankstais ir su spyna, turinčia indikaciją „laisva-užimta“. Ant durų iš vidaus turi būti pritvirtinti du pakabos kabliukai;
18.4.9. kiekvienoje kabinoje turi būti šepetys klozetui valyti, laikiklis tualetiniam popieriui ir šiukšlių dėžė su varstomu dangčiu;
18.5. Išilgai per visą grindų ilgį, 200 mm atstumu nuo dušo ir tualetų kabinų turi būti įrengtas vandens drenažo latakas pagamintas iš nerūdijančio plieno, neturi būti iškilusių borto kraštinių virš grindų, ribojančių vandens nutekėjimą į lataką.
18.6. Modulyje turi būti įrengtas 1 radiatorius, 1 kondicionierius. (Naudojami šildymo ir vėsinimo įrenginiai turi atitikti bent A+ energinio efektyvumo klasę (pagal Reglamentą (ES) Nr. 626/2011 arba lygiavertį)).
18.7. Konteinerio išorėje, galinėje dalyje, turi būti sumontuotos vandens tiekimo ir nuotekų šalinimo jungtys.
18.8. Konteineriai turi būti prijungti prie užsakovo vandens tiekimo ir nuotekų šalinimo tinklo. 
18.9. Karšto vandens čiaupe temperatūra turi būti ne žemesnė kaip 50 °C (matuojant temperatūrą po 1 min., kai buvo atsuktas čiaupas ir paleistas vanduo), šalto – ne aukštesnė kaip 20 °C (matuojant temperatūrą po 2 min., kai buvo atsuktas čiaupas ir paleistas vanduo).
18.10. Modulio lubose turi būti sumontuoti priešgaisrinis detektorius ir šviestuvai su skaidriu gaubtu, 2 vienetai. Kiekviename šviestuve po dvi LED 18 W galingumo lempos, bendras patalpos apšvietimas ne mažesnis kaip 150 liuksų (Apšvietimui naudojami LED šviestuvai su energijos vartojimo efektyvumo klase A arba aukštesne (pagal Reglamentą (ES) 2019/2015)). 
18.11. Išvedžioti laidai turi būti paslėpti plastikiniuose loveliuose arba paslėpti už sienos.
18.12. Modulyje turi būti sumontuota paskirstymo dėžutė, IP44 saugumo klasės.
18.13. Elektros grandinėje turi būti numatyti automatiniai išjungikliai: šviestuvams 10A, vidinėms rozetėms 16A, kondicionieriui 20A, išorinėms lauko rozetėms 32A. Elektros srovės nuotėkio relė 30mA.

19. Apmokymas. Eksploatacinės priežiūros instrukcija.
19.1. Tiekėjas turi paruošti ir pateikti patalpų eksploatavimo, priežiūros instrukciją. Dokumentai turi būti lietuvių kalba ir iš anksto išsiųsti elektroniniu būdu (PDF skaitmeninis formatas). Prekės pristatymo metu turi būti pateikta spausdinta instrukcija (susegta). (TPDS 11)
19.2. Naudojimo instrukcijoje turi būti aprašyta ir vizualiai (su nuotraukomis) paaiškinta, kaip reikia teisingai eksploatuoti ir prižiūrėti modulius garantiniu laikotarpiu. Instrukcijos formatas, turinys ir išdėstymas yra laisvai pasirinktinas, bet būtinai turi būti pateiktas aprašymas šiomis temomis:
a) Stovyklos 3D vizualizacija, patalpų brėžiniai su vidaus įrengimo dalių išdėstymu;
b) Temperatūros kontrolės el. įrenginių, boilerio ir džiovyklos el. įrenginių naudojimo instrukcijos;
c) Leistinas saugus atstumas nuo šildymo ir šaldymo įrenginių;
d) Grindų dangos ir sienų valymui rekomenduojamos cheminės priemonės;
e) Elektros laidų išvedžiojimo schemos, paskirstymo dėžės aprašymas;
f) Modulių įžeminimo darbų aprašymas;
g) Garantijos aprašymas (galiojimo terminai, kontaktai).
19.3. Moduliai turi būti pardavėjo lėšomis pristatyti ir iškrauti sutartyje nurodytoje pirkėjo vietovėje. Iš modulių turi būti sumontuotos ir sudarytos patalpos ir paruoštos eksploatacijai. 
19.4. Tiekėjas turi apmokyti personalą (5 žmonių), kaip reikia taisyklingai eksploatuoti patalpas, vidaus el. įrenginius. Apmokymai turi būti atlikti prekių pristatymo teritorijoje. 

20. Garantija ir kokybės kontrolė.
20.1. Modulių gamybos metu, užsakovui pageidaujant, tiekėjas turi leisti atvykti į gamyklą ir susipažinti su modulių dažymo, suvirinimo, apšiltinimo ir kitų įrengimo darbų kokybės valdymo procesais. (TPDS 02)
20.2. Modulio karkaso konstrukcijos garantinis periodas ne mažiau kaip 10 metų nuo perdavimo–priėmimo akto pasirašymo datos. 
20.3. Dažymo garantija. Visoms nudažytoms metalinėms modulio konstrukcijos dalims turi būti suteikta 5 metų garantija nuo korozijos, dažų ir dažymo darbų defektų. Garantinė korozija yra apibrėžiama ir laikoma tada, kai surūdijimo laipsnis  pasiekia aukštesnį nei Ri3 lygį pagal standarto ISO 4628-3 korozijos skalę ir pasireiškia ant daugiau kaip 10 % modulio metalinio paviršiaus ploto. Garantija įsigalioja po priėmimo–perdavimo akto pasirašymo datos.
20.4. Jeigu garantiniu laikotarpiu surūdijimo lygis pasiekia ir viršija Ri3 laipsnį, kaip aprašyta 20.3. punkte, tai tiekėjas turi atlikti patikrinimą, pateikti išvadas dėl surūdijimo priežasties ir savo sąskaita pašalinti visus trūkumus, jei tai sukėlė nekokybiški dažai, nekokybiškai atlikti darbai ar netinkamai parinkta dažymo technologija.
20.5. Santechnikos darbams, oro kondicionieriui, boileriui, el. radiatoriui ir kitiems el. įrenginiams turi būti suteikta ne trumpesnė nei 2 metų gamyklinė garantija  nuo perdavimo–priėmimo akto pasirašymo datos.
20.6. Oro kondicionieriams turi būti pateikti paleidimo, užpildymo žurnalai/aktai. 
20.7. Tiekėjas turi suteikti garantiją nuo vandens pralaidumo pro modulių sujungimo vietas ne trumpiau kaip 5 metus.
20.8. Garantinio termino metu šalinant defektus visi remonto darbai, pakeistos detalės ar panaudotos medžiagos turi būti apmokėtos tiekėjo sąskaita. Su remontu visos susijusios atvykimo, vertinimo, transportavimo ir kurjerio siuntimo išlaidas turi kompensuoti tiekėjas. 

21. Vidinių dalių išdėstymas.
21.1. Oro kondicionieriaus, langų ir rozečių tiksli vieta turi būti iš anksto suderinta su tiekėju po sutarties pasirašymo. (TPDS 03)

22. Sertifikatų ir dokumentų pateikimas, standartų lygiavertiškumas.
22.1. Modulių gamintojas turi būti įdiegęs kokybės valdymo sistemą pagal standartą ISO 9001 arba lygiavertį. (TPDS 01)
22.2. Tiekėjas turi laiku paruošti ir pateikti visus duomenis ir dokumentus, patvirtinančius reikalaujamų techninių sąlygų atitikimą, taip kaip nurodyta Techninių Patikros Dokumentų Sąrašo lentelėje (TPDS) žemiau. Dokumentų sudėtis ir pateikimo terminai yra nurodyti TPDS lentelėje. Visi techniniai dokumentai turi būti pateikti lietuvių arba anglų kalba.
22.3. Tiekėjas pateikdamas dokumentus turi nurodyti TPDS Nr. ir pavadinimą atitinkantį iš TPDS lentelės.
22.4. Iš anksto pateikti reikalaujami dokumentai turi būti išsiųsti elektroniniu būdu (PDF skaitmeniniu formatu). Esant poreikiui tiekėjas turi pateikti spausdintus originalius dokumentus arba įrodyti jų autentiškumą.
22.5. Jeigu tiekėjas pateikia prekę, atitinkančią kitokiam standartui negu nurodytą šioje techninėje specifikacijoje, tai privalo pagrįsti, kad standartas yra lygiavertis. 

Techninių patikros dokumentų sąrašo lentelė (TPDS)

	TPDS Nr.
	Pavadinimas
	TS punktas
	Aprašymas
	Pateikimo terminas

	01
	Kokybės vadybos sertifikatas
	22.1
	Pateikti akredituotos sertifikavimo agentūros išduotą sertifikatą.
	Konkurso metu, kartu su pasiūlymu

	02
	Kokybės kontrolė
	20.1
	Pateikti kokybės kontrolės gamykloje darbotvarkės planą ir galimas atvykimo / patikrinimo datas.
	Ne vėliau kaip per 10 kalendorinių dienų po sutarties pasirašymo

	03
	Patalpose vidaus dalių išdėstymas
	1.5
21.1
	Laisvoje dokumento formoje, brėžinyje/schemoje pažymėti ir  suderinti su užsakovu dalių išdėstymo planą. Pateikti el. paštu. 
	Po sutarties pasirašymo, tiekėjo iniciatyva. Užsakovas privalo ne ilgiau, kaip per 5 dienas suderinti darbinius brėžinius

	04
	Modulių ir iš modulių sudarytų patalpų konstrukcijos brėžiniai
	1.4
	Pateikti brėžinius 2D ir 3D formate su scheminėmis el. įrenginių išdėstymo vietomis. Pateikti el. paštu PDF formatu. 
	Konkurso metu

	05
	Keliamoji galia
	4
	Pateikti sertifikatą arba skaičiavimus, arba kitus dokumentus, pagrindžiančius, kad modulių konstrukcijos gali išlaikyti TS nurodytas apkrovas.
	Konkurso metu

	06
	Šilumos laidumo koeficientas
	6.2 / 7.2
8.1
9.2
11.4
17.1
18.1
	Pateikti dokumentus, pagrindžiančius, kad šilumos laidumo koeficientai atitinka TS reikalavimus.
	Konkurso metu

	07
	Grindų danga
	9.4
9.5
	Konkurso metu pateikti gamintojo brošiūrą su nurodytais, TS reikalavimus atitinkančiais, parametrais. Esant abejonėms ir užsakovui pareikalavus, tiekėjas turi pateikti pirkimo faktūras (uždengus kainą) prekės pristatymo metu. Gaminio modelio pavadinimas turi sutapti su brošiūros. Turi pateikti atraižos dalį priėmimo metu.
	Konkurso metu.
Ir priėmimo metu

	08
	Radiatoriaus galingumas
	10.1
	Pateikti gamintojo brošiūrą su nurodytais techniniais parametrais.
	Konkurso metu

	09
	Oro kondicionierius 
	10.2
	Pateikti gamintojo brošiūrą su nurodytais techniniais parametrais, atitinkančiais TS reikalavimus. 
	Konkurso metu

	10
	Dažų dangos storio patikra
	12.1
	Priėmimo metu tiekėjas savo priemonėmis (dažų storio matuokliu) turi pademonstruoti atitikimą TS reikalavimams.
	Prekių priėmimo metu

	11
	Naudojimo instrukcija
	19.1
	Pateikti patalpos naudojimo instrukciją el. paštu (PDF formatas).
	Ne vėliau kaip likus 10 kalendorinių dienų iki prekės pristatymo

	12
	Klimato sąlygų atitikimo sertifikatas
	3.2
	Pateikti sertifikatą arba gamintojo deklaraciją, el. paštu (PDF formatas).
	Konkurso metu

	13
	Boileris
	17.4.1
18.4.1
	Pateikti gamintojo brošiūrą su nurodytais techniniais parametrais, atitinkančiais TS reikalavimus. 
	Konkurso metu

	14
	Atitikties sertifikatas / deklaracija

	 
	Tiekėjas turi išduoti direktoriaus pasirašytą dokumentą, patvirtinantį, kad visos pagal sutartį užsakytos ir planuojamos pristatyti prekės atitinka techninės specifikacijos reikalavimus.
	Ne vėliau kaip likus 10 kalendorinių  dienų iki prekės pristatymo

Priedas Nr.1

MODULIŲ IŠDĖSTYMO SCHEMA (BLOKAS A)N

Priedas Nr.2

BIURO (DARBO) MODULIO (A) IR GYVENAMOJO MODULIO (B) IŠDĖSTYMO SCHEMOS

